Title: Ørnulf Opdahl
Description: Kunstneren Ørnulf Opdahl er personlig i sitt motivvalg og maleriene frembringer ekko av det inderlig opplevde i mange av oss. Hans virtuose tekniske og estetiske kvaliteter kan beskrives, forklares og beundres, men det er malerienes oversanselige atmosfære og erindringen av noe menneskelig opplevd, som treffer oss. Slike erfaringer er det betraktelig vanskeligere å forklare. Men vi ser effekten av kunstnerens evne til umiddelbar gjenkjennelse hos publikum i at han i dag er en av Norges mest folkekjære.
People: Opdahl, Ørnulf (1944-)